b'\n_START_ARTICLE_\nSelvantennende mennesker\n_START_PARAGRAPH_\nSelvantennende mennesker (p\xc3\xa5 engelsk spontaneous human combustion, SHC, \xc2\xabspontan menneskeforbrenning\xc2\xbb) er mennesker som angivelig tar fyr, tilsynelatende uten noen ytre tennkilde. I noen tilfeller har \xc3\xb8yenvitner bekreftet at menneskene har tatt fyr. Andre ganger har en funnet mer eller mindre oppbrente lik, av og til uten at brennbare gjenstander i n\xc3\xa6rheten er skadet. Fenomenet er forklart med overnaturlige \xc3\xa5rsaker som poltergeister, vampyrer og Guds vrede. Mange skeptikere, for eksempel rettsviteren og biologen Dr. Mark Benecke, mener fenomenet neppe er virkelig. Andre godtar at det kan forekomme, men at det har en naturlig forklaring. De siste 300 \xc3\xa5r er ca. 200 tilfeller beskrevet. I dag blir gjerne alle branner politietterforsket, iallfall n\xc3\xa5r de f\xc3\xb8rer til d\xc3\xb8d eller personskader \xe2\x80\x93 i motsetning til for eksempel de fleste poltereffekter og andre p\xc3\xa5st\xc3\xa5tt paranormale fenomener. Dette tyder p\xc3\xa5 at de fleste angivelige tilfeller faktisk blir registrert, og at fenomenet uansett \xc3\xa5rsak forekommer meget sjelden.\n_START_SECTION_\nEksempler\n_START_PARAGRAPH_\nTilfellet Adele Wada G_NEWLINE_Nytt\xc3\xa5rsdag 2002 kj\xc3\xb8rte en kvinne fra Brussel hjem fra stranden da hun plutselig tok fyr. Hun reddet livet, men fikk alvorlige brannskader p\xc3\xa5 bena, fra ankler til l\xc3\xa5r. Tidligere p\xc3\xa5 dagen hadde hun g\xc3\xa5tt p\xc3\xa5 stranden og samlet skjell, som hun hadde lagt i en lomme. P\xc3\xa5 disse skjellene fant etterforskerne spor av natrium etter et fyrverkeri. Brannen ble forklart ved at dette natriumet hadde kommet i ber\xc3\xb8ring med et fuktig lommet\xc3\xb8rkle, noe som i sin tur hadde f\xc3\xb8rt til en utvikling av hydrogen som s\xc3\xa5 ble antent av lysbuen fra en elektrostatisk utladning._NEWLINE_ I s\xc3\xa5 fall var dette ikke en ekte spontan menneskeforbrenning._NEWLINE_Mary Reeser_NEWLINE_2. juli 1951 ble restene av Mary Hard Reeser (f. 1884) funnet i hennes hjem i St. Petersburg, Florida. Alt var blitt til aske, unntatt skallen og en fot. Men brannen hadde ikke spredt seg i huset. FBI forklarte senere forbrenningen med at Mary Reeser, som brukte sovepiller, hadde sovnet mens hun r\xc3\xb8kte, hvoretter sigaretten hadde antent natt\xc3\xb8yet hennes. Varmen hadde s\xc3\xa5 begynt \xc3\xa5 smelte kroppsfettet, og det brennende t\xc3\xb8yet hadde virket som en veke (se nedenfor).\n_START_SECTION_\nVeke-teorien og grisefors\xc3\xb8ket\n_START_PARAGRAPH_\nNoen tilfeller er forklart ved at folk har falt om mens de har sittet og r\xc3\xb8kt, enten fordi de har f\xc3\xa5tt slag eller et illebefinnende, eller sovnet under overstadig beruselse. Deretter har sigaretten falt og antent kl\xc3\xa6rne \xe2\x80\x93 og s\xc3\xa5 har varmen begynt \xc3\xa5 smelte kroppsfettet, mens kl\xc3\xa6rne har fungert som en veke. P\xc3\xa5 en rettsvitenskapelig kongress i Australia demonstrerte John De Haan fra USA en test som er brukt til \xc3\xa5 underst\xc3\xb8tte teorien: En d\xc3\xb8d gris ble tullet inn i et teppe, som s\xc3\xa5 ble v\xc3\xa6tet med noen f\xc3\xa5 dr\xc3\xa5per bensin f\xc3\xb8r det ble satt fyr p\xc3\xa5. Etter fem timer kunne en konstatere at restene av grisen minnet sv\xc3\xa6rt mye om de menneskerestene som er funnet etter slike ulykker.'